Tepung gomak

Tepung gomak () , Gomok () merupakan sejenis kuih yang popular di Johor dan Pantai Timur Semenanjung seperti Kelantan dan Terengganu. Ia merupakan sejenis kuih yang dibuat daripada tepung pulut dan berbentuk bulat getel dengan inti kelapa manis bagi belah pantai timur , manakala negeri Johor menggunakan inti kacang hijau . Bahagian luar tepung gomak dilumurkan dengan  tepung kacang hijau untuk mengelakkannya daripada melekat sesama sendiri.

Asal 
Tepung gomak berasal daripada Semenanjung Malaysia iaitu di negeri Johor dan Pantai Timur iaitu Kelantan dan Terengganu . Secara amnya masyarakat Melayu Johor memang menamai kuih tersebut sebagai Tepung gomak ada tiga istilah bagi Melayu Johor iaitu gomak pertama bermaksud getah , gomak kedua bermaksud debu , gomak ketiga bermaksud kacang hijau . Tepung gomak versi Johor menggunakan inti kacang hijau . Masyarakat di Kelantan pula menamainya sebagai Gomok , manakala Terengganu pula menamainya sebagai kuih abuk-abuk atau kuih habuk-habuk variasi Pantai Timur menggunakan inti kelapa parut .

Nama
Asal usul kata gomak tidak dapat dipastikan ; kemungkinannya berkait dengan kata "gemuk" sempena bentuk kuih yang bulat besar , masyarakat Melayu Johor pula mentafsirkan gomak terbahagi kepada tiga istilah iaitu sebagai getah , debu dan kacang hijau .

Dalam budaya popular
Tepung gomak kurang diminati di kalangan golongan muda sebagai makanan harian kerana ia merupakan sejenis kuih yang manis. Tepung pulut yang digunakan bagi menyalut bahagian luarnya juga melekit pada jari orang yang memakannya, dan mudah lerai menyebabkan seseorang itu terpaksa berhati-hati ketika memakannya, dan perlu membasuh tangan selepas memakannya.

Lihat juga
 Mochi - Makanan proses daripada tepung pulut yang serupa di Jepun
 Kuih koci
 Tepung bungkus

Rujukan

Pautan luar
 Terengganu - Local Delicacy & Traditional Cuisine
  Resipi di Kuali. 
  Resipi dan gambar. 
 Mengenai tepung gomok